Σε κρίσιμη κατάσταση νοσηλεύεται ένας 52χρονος άνδρας, ο οποίος επιχείρησε να αντισταθεί σε ληστές που εισέβαλαν στο σπίτι του τα ξημερώματα με αποτέλεσμα να τον πυροβολήσουν δύο φορές.

Σύμφωνα με τις πρώτες πληροφορίες, λίγο μετά τις 05:00 τα ξημερώματα της Δευτέρας δύο κουκουλοφόροι ληστές διέρρηξαν την οικεία μίας οικογένειας στην περιοχή της Κηφισιάς. Ο 52χρονος άνδρας αντιλήφθηκε την παρουσία τους και αντέδρασε, με αποτέλεσμα ένας από τους δράστες να ανοίξει πυρ εναντίον του.

Ο άτυχος άνδρας δέχθηκε δύο σφαίρες στην πλάτη, με τους ληστές να τρέπονται αμέσως μετά σε φυγή. Στο σπίτι βρίσκονται εκείνη την ώρα η σύζυγος και το παιδί της οικογένειας.

Αυτή την ώρα νοσηλεύεται σε κρίσιμη κατάσταση στο νοσοκομείο «Γ. Γεννηματάς». Η Αστυνομία διεξάγει έρευνες σε όλη την Αττική για τον εντοπισμό των δραστών.